بزم ترقی کھوار غذر



تعارف
بزم ترقی کھوار غذر، غذر میں بولی جانے والی زبان کھوار کی ایک ادبی تنظیم ہے جو کھوار زبان و ادب کے فروغ، شعراء اور ادباء کی حوصلہ افزائی اور لوک ادب کی ترویج کے لیے کام کر رہی ہے۔ اس کا قیام 1994ء میں جاوید حیات کاکاخیل کی سربراہی ہوا اور وہی اس کے پہلے صدر مقرر ہوئے۔ بعد میں شوکت حسین شہاب اس کے صدر منتخب ہوئے اور ہنوز یہ زمہ داری پوری کر رہے ہیں جبکہ جاوید حیات کاکاخیل ادارے کے سرپرست اعلیٰ کے طور پر فرائض انجام دے رہے ہیں۔ اس ادارے نے کھوار زبان میں لکھنے پڑھنے اور ادب کی تخلیق کی حوصلہ افزائی کرنے میں اہم کردار ادا کیا۔ بہت سے لکھنے والوں کی حوصلہ افزائی کی اور شعراء کے کچھ مجموعے بھی مرتب کیے۔ انجمن ترقی کھوار کا ترجمان رسالہ جمہور اسلام کھوار بھی اسی ادارے کے توسط سے عوام تک پہنچتا تھا۔ جبکہ حال ہی میں "کھوار" اردو اور کھوار زبانوں میں شائع ہوتا ہے وہ بھی کبھی کبھی اس ادارے کے توسط سے عوام تک پہنچانے میں کوششیں کی جا رہی ہیں۔ بزم ترقی کھوار غذر وقتاً فوقتاً ادبی اور علمی تقریبات اور دیگر سرگرمیوں کا انتظام کرتی رہتی ہے۔ سوشل میڈیا پلیٹ فارمز پر بھی لوک ادب اور لوک گیتوں کو محفوظ کرنے کے لئے بزم ترقی کھوار غذر کے فیسبک پیج اور یوٹیوب چینل بھرپور کوششیں کر رہے ہیں جو کہ نہ صرف گلگت بلتستان میں بلکہ چترال میں بھی سراہا جاتا ہے۔ اس سلسلے کی ایک کڑی چترال کے مایہ ناز ادیب ظفر اللہ پرواز کا لکھا ہوا پہلا کھوار ناول انگریستانو کو پہلی بار آڈیو شکل میں شائقین کھوار کے سامنے لایا جا رہا ہے جس کی کافی حد تک پزیرائی ہوئی ہے۔

بیرونی روابط